**Kampaň „Odstráň obezitu“**

Naša škola sa zapojila do kampane „Odstráň obezitu.“ Zdravej výžive a pohybu sme sa venovali nielen 16. 10., ale počas celého týždňa od 14. 10. -18. 10. 2013. V tomto čase sme realizovali nasledovné aktivity:

1. V školskom rozhlase prebehla dňa 16. 10. relácia o význame konzumácie ovocia, zeleniny, rýb, strukovín, obilnín a mlieka pre zdravý vývoj organizmu. Text bol doplnený aj milými detskými piesňami Ovocníčkovia a Darinka Mandarínka.
2. Celý týždeň sa žiaci a učitelia obliekali podľa farby ovocia, či zeleniny, ktorú sme vopred určili:

Po: červená farba

Ut: žltá farba

St: zelená farba

Št: oranžová

Pi: fialová

V danej farbe si žiaci doniesli každý deň ovocie, či zeleninu, ktoré počas veľkej prestávky skonzumovali. Celá akcia bola fotograficky zdokumentovaná – obrázky č. 1-8.



*Obr. 1, Červení ovocníčkovia – 5 – 9 ročník*



*Obr. 2 – Červení ovocníčkovia – ročníky 1 – 4*



*Obr. 3 – Žltí ovocníčkovia –ročník 1 - 4*



*Obr.4 – Žltí ovocníčkovia –ročník 5 – 9*



*Obr. 5 – Zelení ovocníčkovia –ročník 5 – 9*



*Obr. 6 – Zelení ovocníčkovia –ročník 1 – 4*



*Obr. 7 – Oranžoví ovocníčkovia – 1 - 4*



*Obr. 8 – Oranžoví ovocníčkovia – ročníky 5 – 9*

1. K Svetovému dňu výživy sme tiež vytvorili nástenky v priestoroch vestibulu školy, ale i pred jedálňou- obrázky č. 9- 11.



*Obr. 9 – Nástenka ku svetovému dňu výživy – vestibul školy*



*Obr. 10 – Jedálníček ku svetovému dňu výživy – pred vstupom do jedálne*

**

*Obr. 11 – Zdravá výživa – je umiestnený na prízemí jedálne*

Téme zdravej výživy sa žiaci 1.- 4. ročníka venovali aj na hodinách výtvarnej výchovy, ale aj pracovného vyučovania. Milé práce žiakov si môžete pozrieť na obrázkoch č. 12- 14.



*Obr. 12 – Ovocné šarkany – 2. ročník – výtvarná výchova*

**

*Obr. 13 – Nástenka s jabĺčkami – 1. ročník, výtvarná výchova*

**

*Obr. 14 – Mliečny strom – pracovné vyučovanie a výtvarná výchova 3. a 4. ročník*

1. Počas celého týždňa v rámci ročníkov 1-9 sa žiaci počas hodín TV zapájali do pohybových aktivít- štafety, loptové hry, súťaže. Aj po vyučovaní sa žiaci zapájali do pohybových aktivít prostredníctvom záujmových krúžkov, organizovaných CVČ. Aktivity si môžete pozrieť na obrázkoch č. 15- 18.



*Obr. 15*



*Obr. 16*

**

*Obr. 17*

**

*Obr. 18*

1. Aj v jedálni na obedoch počas celého týždňa podávali v rámci hlavných jedál zeleninové polievky, šaláty. .Okrem toho žiaci dostávali aj ovocie, alebo termix.
2. Vzhľadom na podporu spotreby ovocia a zeleniny naša škola uzatvorila zmluvu s Františkom Peckom zo Svrčinovca, ktorý pre škôlkárov, ale tiež pre žiakov 1. – 4. ročníka ZŠ bezplatne 1x do týždňa donáša jablká a ovocné džúsy v rámci Národnej stratégie SR pre program „Školské ovocie“ v plnom rešpekte princípov platných nariadení.

Celkovo hodnotíme akciu za veľmi vydarenú a prospešnú pre zdravý vývoj žiakov.

Autorka príspevku: Mgr. Tatiana Sogelová